एक अच्छे मित्र की पहचान आपातकाल में ही होती है। सच्चा मित्र भाग्य से ही मिलता है। आपका एक सच्चा शुभचिंतक ही आपका सच्चा मित्र साबित हो सकता है। पौराणिक कथाओं में मित्रताओं की मिसाल ढूंढें तो कृष्ण और सुदामा, श्रीराम और सुग्रीव की दोस्ती याद आती है। समय के साथ आज मित्रता के मायने बदल गए हैं, पर आज भी कभी सच्ची घटनाओं में और कभी किस्से कहानियों में सच्ची दोस्ती के उदाहरण सामने आते रहते हैं।